Ki congcorang

Ki congcorang; Quassia amara  nyaéta hiji tutuwuhan anu asalna tina kulawarga Simaroubaceaenama. Ki congcorang geus dimangpaatkeun pikeun ubar, ku ayana kandungan zat fitokimia dina ieu tutuwuhan. Ieu tutuwuhan asalna ti Amérika tropis tuluy sumebar ka daérah tropis lianna. Di Indonésia ieu tangkal kapanggih hirup di Sumatera, Kalimantan, Jawa, Sulawesi, Maluku nepi ka Irian Jaya.
Ki congcorang aya dua rupa:  Quassia Suriname (rungkun Quassi Amara) sarta Quassia Jamaica (tina tangkal Picrasma excelsa).

Ciri mandiri

Ciri anu mandiri tina tangkal ki congcorang, kaina mun dikeueum baris ngaluarkeun rasa pait. Tatangkalan ieu tumuwuh diwewengkonLaut Karibia. 

Tumuwuh mangrupa rungkun, jangkungna 2 - 3 m, tangkalna buleud, ajeg, kelirna coklat.  

Dahanna simpodial, kulitna kasar, bodas kotor.   
Daun majemuk nyirip ganjil, ngéntép dina séri gantian, gagang: 7-9 cm petiole, botak, lemes, héjo, ngagurilap;  wujudna lonyod, 5 - 7 x 3 - 5 cm, dasar buleudan, tungtung daun rata, duanana permukaan bulistir, lemes, héjo kolot aya ogé héjo ngora, ngagurilap;  tulang daun ditempo ti luhur semu ngahelob ka jero, tapi mun ditempo ti handap wujudna ngajendul; urat daun henteu jelas. 

Kembangna majemuk, dina tandan;rantuy, kaluar dina tungtung dahan, dina sarantuy: 10-25 cupat kembang; kembang nu mangkak ngawangun béntang, handapeun cupat kelir héjo semu bodas, kelopak beureum, panjangna 4 mm;  corolla nangtung, buleud, 5 lambar, beureum di luar, bodas dina jero;  benang sari 10, buleud panjang (silindris), leuwih panjang tibatan makuta, dasarna lemes ngagulung, buluan;  pistil silinder, panjangna 1 cm;  ovule 5, leupas, tungtungna mencos dipulas janten hiji péstil. 

Buahna buleud sagedé kaléci, 1-4, napel, lonyod, kelir bungur nepi ka hideung,  sikina buleud, bodas.

Ngarekahkeun
Ieu tutuwuhan geus lila dipelak salaku pepelakan hias, ngarekahkeun ku jalan dipelakeun sikina, tisaprak ceb dipelakeun taneuh kudu di gemuk sangkan nambahan kasuburanna.  Melak dilakukeun dina mimiti usum hujan atawa di panungtungan usum halodo.

Ubar
Geus ti baheula mula tangkal ki congcorang jadi tutuwuhan anu diajén pikeun ubar, ubar anu dijieun dina wadah tina kai ki congcorang jadi leuwih mujarab .  
Cai anu dicicikeun kana wadah anu dijieun tina kai ki congcorang teu lila ti harita baris mibanda rasa pait, ieu dimangpaatkeun pikeun ngubaran gangguan padaharan sarta sistim pencernaan lianna. 
Kiwari ki congcorang dimangpaatekun ogé pikeun ngubaran galingging, batuk, salésma jeung  flu. 
Kaina ogé bisa dipaké ngubaran kasakit reumatik, nyeri sandi, bareuh, cacingeun, malahan ym
ngubaran anu kacanduan alkohol .

Di suriname ki congcorang disebutna  Quassia ieu kawasna dumasar kana ngaran hiji jalma anu mimitina manggihan tur ngamangpaatkeun tangkal ki congcorang pikeun ngubaran kasakit galingging.  nu 
Manéhna ngabejakeun ieu pamanggihna ka ahli Sajarah  Swédia, Daniel Rolander dina taun  1756.

Referensi 

Simaroubaceae
Tutuwuhan tropis 
Tutuwuhan ubar